[pic] | COMISIA COMUNITĂŢILOR EUROPENE |

Bruxelles, 11.6.2009

COM(2009) 275 final

2009/078 (ACC)

Propunere de

REGULAMENT AL CONSILIULUI

de deschidere a unui contingent tarifar autonom pentru importurile de carne de vită de calitate superioară

EXPUNERE DE MOTIVE

Conform rapoartelor elaborate de grupul special și de organul de apel al Organizației Mondiale a Comerțului (OMC) referitoare la măsurile comunitare privind carnea și produsele din carne (hormoni), adoptate la 13 februarie 1998 de Organul de soluționare a litigiilor (OSL) din cadrul OMC, interdicția comunitară de a importa carne și produse din carne care provin de la bovinele tratate cu anumiți hormoni în scopul stimulării creșterii nu era conformă cu Acordul privind aplicarea măsurilor sanitare și fitosanitare. Statele Unite ale Americii au solicitat și au obținut de la OSL autorizația de a suspenda concesii de 116,8 milioane USD acordate Comunității.

Comunitatea s-a conformat deciziilor și recomandărilor OSL prin adoptarea Directivei 2003/74/CE a Parlamentului European și a Consiliului din 22 septembrie 2003 de modificare a Directivei 96/22/CE a Consiliului din 29 aprilie 1996 privind interzicerea utilizării anumitor substanțe cu efect hormonal sau tireostatic și a substanțelor beta-agoniste în creșterea animalelor. Statele Unite consideră însă că, în continuare, Comunitatea nu respectă obligațiile care îi revin în cadrul OMC și continuă să aplice sancțiuni.

Comunitatea și Statele Unite au căutat în permanență modalități de soluționare a acestui îndelungat litigiu comercial transatlantic, fără a aduce atingere opiniilor pe care le au în privința conformității măsurilor comunitare cu normele OMC.

În consecință, se consideră că un mijloc eficient de a îmbunătăți relațiile comerciale ar fi un acord în virtutea căruia Comunitatea ar deschide, pe baza clauzei națiunii celei mai favorizate, un contingent tarifar autonom suplimentar pentru carnea de vită de calitate superioară, iar Statele Unite ar reduce valoarea sancțiunilor.

2009/078 (ACC)

Propunere de

REGULAMENT AL CONSILIULUI

de deschidere a unui contingent tarifar autonom pentru importurile de carne de vită de calitate superioară

CONSILIUL UNIUNII EUROPENE,

având în vedere Tratatul de instituire a Comunității Europene, în special articolul 133,

având în vedere propunerea Comisiei[1],

întrucât:

(1) Ținând seama de interesul Comunității de a dezvolta relații comerciale armonioase cu țările terțe, ar trebui adoptate dispoziții pentru deschiderea, cu titlu de măsură autonomă, a unui contingent tarifar comunitar pentru importul a 20 000 de tone de carne de vită de calitate superioară, proaspătă, refrigerată sau congelată.

(2) Conform dispozițiilor articolului 144 din Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”)[2], contingentele tarifare aplicabile produselor reglementate de regulamentul menționat sunt deschise și gestionate de către Comisie în conformitate cu normele adoptate prin procedura menționată la articolul 195 alineatul (2) din Regulamentul (CE) nr. 1234/2007,

ADOPTĂ PREZENTUL REGULAMENT:

Articolul 1

1. Se deschide un contingent tarifar comunitar anual, cu numărul de ordine 09.4449, pentru importul a 20 000 de tone, exprimate în greutate de produs, de carne de vită de calitate superioară, proaspătă, refrigerată sau congelată încadrată la codurile NC 0201, 0202, 0206 10 95 și 0206 29 91.

2. Pentru contingentul prevăzut la alineatul (1) taxa vamală ad valorem este de 0 %.

3. Anul contingentar se derulează de la 1 iulie până la 30 iunie.

Articolul 2

Contingentul tarifar prevăzut la articolul 1 este gestionat de către Comisie în conformitate cu articolul 144 din Regulamentul (CE) nr. 1234/2007.

Articolul 3

Prezentul regulament intră în vigoare în a treia zi de la data publicării în Jurnalul Oficial al Uniunii Europene .

Se aplică de la 1 august 2009.

Prezentul regulament este obligatoriu în toate elementele sale și se aplică direct în toate statele membre.

Adoptat la Bruxelles,

Pentru Consiliu

Președintele

FIȘĂ FINANCIARĂ | Fichefin/09/114906 (MS/EM/DDG/mlc) 6.143.2009.1 |

DATE: 15/05/2009 |

1. | LINIA BUGETARĂ: Capitolul 10 – Taxe agricole | CREDITE: B2009: 1 403,5 milioane EUR |

2. | TITLUL PROPUNERII: Propunere de Regulament al Consiliului de deschidere a unui contingent tarifar autonom pentru importurile de carne de vită de calitate superioară |

3. | TEMEIUL JURIDIC: Articolul 133 din tratat |

4. | OBIECTIVE: Deschiderea unui contingent tarifar autonom pentru importul a 20 000 t de carne de vită de calitate superioară, proaspătă, refrigerată sau congelată |

5. | IMPLICAȚII FINANCIARE | PERIOADĂ DE 12 LUNI (milioane EUR) | EXERCIȚIUL FINANCIAR ÎN CURS 2009 (milioane EUR) | EXERCIȚIUL FINANCIAR URMĂTOR 2010 (milioane EUR) |

5.0 | CHELTUIELI - DIN BUGETUL CE (RESTITUIRI/INTERVENȚII) - DIN BUGETELE NAȚIONALE - ALTELE | - | - | - |

5.1 | VENITURI - RESURSE PROPRII ALE CE (TAXE/TAXE VAMALE) | - | - | - |

2011 | 2012 | 2013 | 2014 |

5.0.1 | CHELTUIELI ESTIMATE | - | - | - | - |

5.1.1 | VENITURI ESTIMATE | - | - | - | - |

5.2 | METODĂ DE CALCUL: |

6.0 | POATE FI FINANȚAT PROIECTUL DIN CREDITE ÎNSCRISE LA CAPITOLUL CORESPUNZĂTOR DIN BUGETUL ACTUAL? | DA NU |

6.1 | POATE FI FINANȚAT PROIECTUL PRIN TRANSFER ÎNTRE CAPITOLELE BUGETULUI ACTUAL? | DA NU |

6.2 | VA FI NECESAR UN BUGET SUPLIMENTAR? | DA NU |

6.3 | VOR TREBUI INCLUSE CREDITELE ÎN BUGETELE VIITOARE? | DA NU |

OBSERVAȚII: Acest acord este soluția găsită de UE și SUA, care urmează să reducă valoarea sancțiunilor aplicate. Măsura este considerată a fi un mijloc eficient de îmbunătățire a relațiilor comerciale. Taxa vamală pentru contingent este fixată la 0. Se poate considera că măsura nu are incidență financiară. |

[1] JO C , , p. .

[2] JO L 299, 16.11.2007, p. 1.